Karin Paulus

Karin Paulus (sündinud 9. aprillil 1975 Tallinnas) on eesti kunstiteadlane.

Haridus 
Ta on lõpetanud Tallinna 42. Keskkooli. Paulus on kaitsnud Eesti Kunstiakadeemias kunstiteaduse erialal bakalaureuse- ja magistrikraadi, olnud samas doktoriõppes. Täiendanud end Tartu Ülikoolis, Kesk-Euroopa Ülikoolis ja Helsingi Ülikoolis.

Töö

Akadeemiline tegevus
Ta on Eesti Kunstiakadeemia disainiajaloo ja Tallinna Tehnikakõrgkooli arhitektuuri- ning linnaehituse ajaloo õppejõud, 2012–2014 sisearhitektuuri- ja mööblidisaini osakonna külalisdotsent ja -teadur. Samuti olnud õppejõud Kõrgemas Kunstikoolis Pallas ja Tallinna Tehnikaülikoolis, Mainoris ja Euroülikoolis.

Tegevus ajakirjaniku ja suhtekorraldajana
Karin Paulus oli esimene ajakirja Eramu & Korter peatoimetaja; 2004–2014 Eesti Ekspressi arhitektuuri- ja disainitoimetaja; praegu vabakutseline kriitik. Ta kirjutab arhitektuurist, tarbekunstist, tootedisainist. 

Aastatel 2014–2016 oli ta Disainiöö festivali kommunikatsioonijuht.

Tegevus kunstiteadlasena
Karin Paulus on kunstiteadlasena pühendunud arhitektuuri- ja disainialaste raamatute ning artiklite kirjutamisele ja näituste kureerimisele.

Paulus on teinud koos režissöör Peeter Brambati ja Priit Põldmega dokumentaalfilmi "Maile Grünbergi värvilised maailmad" (2014) ning kureerinud näitusi, näiteks "80 aastat sisearhitektuuri õpet" Eesti Kunstiakadeemia galeriis

Kureeritud näitusi 
 2000/2001 Eesti Rahva Muuseumis, 2001 ETDMis Eesti nõukogudeaegse disaini näitus "Asjad minu elus" (koos Kai Lobjakaga)
2003 – koos arhitekt Laila Põdraga näitus ja seminar "Elamu. Maitsekas mugavus" Viljandi Linnagaleriis
 2007/2008 – Eesti Arhitektide Liidu aastanäituse "Väike 2002–2006" Tallinnas, Haapsalus, Rakveres, Pärnus, Tartus, Kärdlas, Paides, Kuressaares, Narvas
 11. jaanuar 2008 – 17. veebruar 2008 "Fotod. Arne Maasik" Tallinna Kunstihoones
 2010/2011 – Eesti Arhitektide Liidu aastanäitus "Väike 2007–2009" Tallinnas, Haapsalus, Viljandis, Kuressaares
 2014 – "Sümbolite arhitekt Kotli" (koos Kadri Kopsoga) Väike-Maarja Gümnaasiumis, Rakvere Gümnaasiumis, Tapa Vene Gümnaasiumis, Tallinna Ülikoolis, 2015 Simuna Rahvamajas, Tallinna Tehnikaülikooli energeetikamajas, Eesti Rahva Muuseumi Heimtali muuseumis, Tartu Ülikooli raamatukogus, 2015/2016 Saku vallamajas, 2016 Paide Kultuurikeskuses, Jüris Rae kultuurikeskuses. Väljapaneku kujundus (Velvet) pälvis 2015. aastal keskkonnadisaini eest Kuldmuna auhinna.
 2016 – maailmaparandusliku kunsti ja disaini väljapanek "Idealistid" Tallinna Kunstihoones
 20. november 2018 – 5. jaanuar 2019 "80 aastat sisearhitektuuri õpet" Eesti Kunstiakadeemia galeriis
 1. juulist 2020 - 28. veebruarini 2021 „Narva linnaruum. Daatšast paleeni” Narva Kunstigaleriis, koos Madis Tuuderiga
 2. september 2022 - 2. oktoober 2022 Tiina Sarapu ja Julija Pociūtė „Tolm“ Tartu Kunstimaja suures saalis
 12. september 2022 - oktoober "Euroopa moodsaim parlament. Riigikogu hoone 100” Riigikogu hoones

Publikatsioonid 
 Robert Nerman, Karin Paulus (2006). Põhja-Tallinn. Solnessi Arhitektuurikirjastus. ISBN 9771736486017
 Odette Kirss, Karin Paulus (2007). Rakvere. Solnessi Arhitektuurikirjastus. ISBN 9771736486031
 Robert Nerman, Karin Paulus (2008). Pirita. Solnessi Arhitektuurikirjastus. ISBN 9771736486048
 Leho Lõhmus, Karin Paulus (2009). Nõmme. Solnessi Arhitektuurikirjastus.
 Karin Paulus (2011). Tootedisain. Asjad minu elus. Eesti Kunstiakadeemia. ISBN 9789949467181
 Karin Paulus (2013). Haapsalu. Solnessi Arhitektuurikirjastus. ISBN 9789949939053
 Karin Paulus (2013). Ado Eigi. Solnessi Arhitektuurikirjastus. ISBN 9789949939077
 Karin Paulus (2016). Sajand sisearhitektuuri. Eesti Sisearhitektide Liit. ISBN/ISSN: 9789949389643
 Karin Paulus (2016). Tallinna Kunstikool 40. Tallinna Kunstikool. ISBN 9789949811533
 Karin Paulus (2018). Eesti disaini ja reklaami 100 aastat. Post Factum. ISBN 9789949603282
 Tööstuskunstist tootedisainini. Artikleid 1934–2018. (2018). Koostaja Karin Paulus. Eesti Kunstiakadeemia Kirjastus.
 Karin Paulus (2019). 101 Eesti nõukogude aja ehitist. Varrak. ISBN 9789985345191
 Madis Tuuder, Karin Paulus (2020). Narva. Daatšast paleeni. Narva Muuseum. ISBN 9789949721160
Madis Tuuder, Karin Paulus (2020). Нарва. От дачи до дворца. Narva Muuseum. ISBN 9789949721177

Tunnustus
 Rakvere auhind "Aasta tegu 2007" raamatu "Jalutaja teejuht. Rakvere" eest, koos Odette Kirsiga
 2007 2006. aasta parim kriitik, Eesti Arhitektide Liit
 2012 Parim disainikriitik, Eesti Disainiauhinnad
2018 stipendium "Ela ja sära"
 2019 Kristjan Raua preemia (Eesti disaini ja arhitektuuri ajaloo järjepidev uurimine ja tutvustamine)
 "Muuseumisõber 2019", museaalide sagedase kasutamise ja MuiSi populariseerimise eest.
 2020 Sirbi laureaat 2019

Sport 
Tegelnud aastaid sõudmisega. Tulnud Eesti lahtistel meistrivõistlustel 8+ paatkonnas 1996. aastal II kohale  ja 1997. aastal III kohale.

Isiklikku 
Ta on 1997. aastast abielus. Ta on kahe tütre ja kahe poja ema.

Viited

Kirjandus 
 Kajalood. Karin Paulus: ühest tõde linnasüdamete "aukude" kohta ei ole. Vikerraadio, 13. aprill 2019.

Eesti kunstiteadlased
Eesti kunstikriitikud
Sündinud 1975